Jelaskan Sajarah dari Kragujevac dalam bahasa jawa

Kragujevac wiwitan ingaran ing jaman tengahan kang magepokan karo anané taman umum kang diyasa ing pamukiman, lan katulis pisanan ana ing  Tapu-Defter Turki ing taun 1476. Luwih saka 200 situs arkéologi ing Šumadija mbuktèkaké yèn pamukiman manungsa pisanan wis ana wiwit 40,000 taun kapungkur, nalika jaman Paleolithic. Sajarah Kragujevac luwih tuwa tinimbang kutha krajan Serbia, Beograd.

Kragujevac ngalami akèh prastawa sajarah kang ngandhut kurban. Prastawa pisanan  mau ing sawijining dhokumèn Turki saka abad angka 15 minangka désa Kragujevda (village of Kragujevdza) (jenengé asal saka jeneng manuk griffin-"kraguj" ing basa Serbia);

Kutha iki dumunung ing simpangan dalan. Awit saka dunungé, kutha iki wis rusak makaping kaping lan akèh kurban jiwa sajeroning paperangan kang ana ing sajarah. Tlatah iki wiwit makmur sawisé pambébasan saka Turki déning Serbia ing taun1818, nalika Pangèran Miloš Obrenović mroklamasèkaké Kragujevac minangka kutha krajan nagara Serbia.

Konstitusi Serbia kang pisanan dikumandhangaké ing papan iki ing taun1835 lan gagasana pisanan bab sistem dhémokrasi kanthi calon indhepèndhen. Hukum pisanan bab cithakan médhia/press dilolosaké ing Kragujevac ing taun 1870. Kragujevac, minangka kutha krajan, tuwuh lan dadi kutha modhèren, progresif, bébas wicara niru kutha-kutha kutha krajan ing Éropa liyané wektu iku.